《悠悠万里行》
宋代·释文珦

悠悠万里行，河畔草青青。
青草有衰歇，远行无期程。
秦既灭六有，驱民筑长城。
长城三千里，将以艰胡兵。
城边沙水寒，饮马马悲鸣。
筑夫困久役，谁无乡土情。
父母念孝养，室家叹孤{儇亻换女}。
万一死於筑，白骨空支撑。
膏血脂草莽，魂魄亦飘零。
苦哉筑城人，举杵无乐声。
仁守有自固，不仁祸期宏。
祖龙不知此，纵暴劳苍生。
高明鬼瞰室，天道常恶盈。
长城徒高高，不救秦祚倾。
岂若唐虞君。长衣燕泰宁。
至德亘万古，巍巍不可名。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。